تورکیه نینگ سیواس ولایتی دیوریغی اولسواللیگیده اورین آلگن دیوریغی اولوغ جامع مسجدی و دارالشفاسی, معماری سی و اوزی گه خاص تاش اویمه کارلیگی بیلن انادولو جغرافیه سی نینگ اینگ مهم اثر لری آره سیده اورین ایگلله ماقده.  تقریباً 775 ییللیک اوتمیش گه ایگه اوشبو اثر یانمه یان قوریلگن بیر مسجد و بیر کسلخانه دن تشکیل تاپگن وضعیتده.  خوددی شوو مسجد بیلن کسلخانه 1985- ییلده یونسکو دنیا میراثی لستی گه کیریتیلدی.
مذکور مسجد و کسلخانه سلجوقی دولتی گه باغلیق بیر خانلیک بولگن مِنگَجِک اوغیللری دوری گه عاید تاریخی بیر اثردن عبارت.  مسجد 13 – عصر نینگ اورته سیده منگجک خانی احمد شاه تامانیدن, کسلخانه ایسه خوددی شوو دور نینگ اوزیده احمد شاه نینگ عیالی توران مَلَک طرفیدن قوردیریلگن.  مذکور مسجد و کسلخانه نینگ باش معماری ایسه خرم شاه بولگن.
خوددی شوو مسجد و کسلخانه نینگ اینگ مهم خصوصیت لریدن بیری ایشیک لری و ستون لریده گی اویمه کارلیک اثر لریدن عبارت.  تاش اویمه کارلیگی نینگ اینگ مهم اثر لری آره سیده اورین آلگن اوشبو تاریخی مسجد و کسلخانه ده مینگلب موتیف نینگ تکرارلنمسدن موجود بولگن لیگی اینگ دقت گه سزاوار موضوع نی تشکیل ایتماقده.
ایککی گُنبدلی بیر تُربت گه ایگه اوشبو مسجد تاش لر بیلن بیزه تیلگن بولیب توغری تورت بورچک شکلده پلانلنگن.  مسجد نینگ اوچ ایشیگی بار.  بیرینچی ایشیک گل و یَپراق موتیف لری بیلن بیزه تیلگن وضعیتده.
غرب تامانیده اورین آلگن ایککینچی ایشیک هم اینگ کوپ گل موتیف لری بیلن بیزه تیلگن.  بیزه ک لرده  لاله شکلی نی هم کوریش ممکن بولگن اوشبو ایشیک نینگ اوستیده, انادولو سلجوقی لری دوری نینگ سمبولی بولگن ایککی باشلی بورگیت بیلن منگجک خان لیگی نینگ سمبولی دن عبارت باشی ایگیلگن لاچین تصویری اورین آلماقده.
شاه نینگ اوشبو ایشیک دن کیرگن لیگی سببلی شرق تامانده جایلشگن اوچینچی ایشیک ایسه "شاه ایشیگی" دیب ناملنگن.
دنیا نینگ اینگ اوزون عُمرلی درختی بولگن قَرَغَی درختی دن تیارلنگن منبر, مسجد بیلن بیر وقت نینگ اوزیده قوریلگن بولیب حاضرگی کونده هم هیچ اوزگرمه گن حالده فایده له نیلماقده.
مسجد نینگ ایچیده بیر تاش اویلیب تیارلنگن ایککی امانت صندوقی موجود.  انسان لر بیر جای گه کیتگن پیتده قیمت بها بویوم لری نی قوییب کیتر ایکن اوشبو صندوق لر نینگ ایچی گه.  عینی دمده اوشبو مسجد نینگ ایچیده بیر صدقه تاشی هم موجود. انسان لر فقیر لر گه بیریلیشی کیره ک بولگن اوز صدقه سی نی اوشبو تاش گه تشلب کیتر ایکن.
بیر کسلخانه شکلیده پلانلنگن دیوریگی دارالشفاسی, انادولو نینگ اینگ قدیمی کسلخانه لریدن بیری اوله راق قبول قیلینماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
